NÁRODNÁ RADA SLOVENSKEJ REPUBLIKY

IV. volebné obdobie

–––––––––––––––––––––––––––––––––––––––––––––––––––––––––––––––––––––––––––

# N á v r h

**Zákon**

z ...................... 2009,

ktorým sa mení zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

## Čl. I

Zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení zákona č. 95/2002 Z. z., zákona č. 99/2003 Z. z., zákona č. 430/2003 Z. z., zákona č. 186/2004 Z. z., zákona č. 645/2004 Z. z., zákona č. 747/2004 Z. z., zákona č. 91/2005 Z. z., zákona č. 188/2006 Z. z. a zákona č. 110/2007 Z. z. sa mení a dopĺňa takto:

1. V § 19 ods. 1, 2 a 6 sa slová „obvodný úrad“ nahrádzajú slovami „správa finančnej kontroly“.

2. V § 19 ods. 4 sa slová „obvodný úrad o porušení povinnosti dozvedel“ nahrádzajú slovami „správa finančnej kontroly o porušení povinnosti dozvedela“.

3. V § 19 ods. 5 sa slová „príslušný obvodný úrad“ nahrádzajú slovami „príslušná správa finančnej kontroly“.

4. V § 25 ods. 3 sa slová „príslušnému obvodnému úradu“ nahrádzajú slovami „príslušnej správe finančnej kontroly“.

5. Za § 28c sa vkladá § 28d, ktorý vrátane nadpisu znie:

„§ 28d

Prechodné ustanovenie účinné od 1. augusta 2009

Obvodný úrad dokončí konanie o uložení pokuty, ktoré začal a nedokončil do 31. júla 2009.“.

# Čl. II

Zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z. a zákona č. 254/2007 Z. z. sa mení takto:

V § 4 ods. 3 sa vypúšťajú slová „poistenia motorových vozidiel4) vrátane poznámky pod čiarou k odkazu 4.

## Čl. III

Tento zákon nadobúda účinnosť 1. augusta 2009.